བརྡ་ཡིག་༠༠༠༠༠༠༔ཟབ་གསང་མཁའ་འགྲོའི་སྙིང་ཐིག་ལས༔ལྷ་ཆེན་གཙུག་ན་ཟླ་བའི་བླ་རྡོ་སྲོག་གི་འཁོར་ལོ་བཞུགས་སོ༔ན་མོ་གུ་རུ་པདྨ་ཀ་ར་ཡེ༔བརྡ་ཡིག་༠༠༠༠༠༠༣༡༩༔མ་འོངས་པདྨའི་བརྒྱུད་འཛིན་རྣམས༔དབུ་འཕང་མཐོ་ཞིང་འབྱོར་ལྡན་ཕྱིར༔ལྷ་ཆེན་གཙུག་ན་ཟླ་བ་བསྟེན༔དེ་ལ་བླ་རྡོ་སྲོག་འཁོར་གཅེས༔དར་རམ་རས་དཀར་ཤོག་གུ་ལ༔མུ་ཁྱུད་རིམ་པ་དྲུག་ཏུ་བསྐོར༔དབུས་སུ་ཚོགས་བདག་སྐུ་གཟུགས་ནི༔གཞུང་གི་བསྐྱེད་ཆོག་ཇི་བཞིན་བྲིས༔ཐུགས་ཀར་སྲོག་ཡིག་ཧྲཱིཿདམར་བཀོད༔དེ་ཡི་ཕྱི་རིམ་མུ་ཁྱུད་ལ༔ཨོཾ་མ་ཧཱ་དཱེ་ཝ་ལོ་ཀི་ཤྭ་ར་ག་ཎ་པ་ཏི་ཧྲཱིཿལྷ་ཆེན་ཚོགས་ཀྱི་བདག་པོའི་བླ་གནས་ཤིང་སྲོག་ཆགས་པར་གྱུར་ཅིག༔དེ་ཡི་ཕྱི་རིམ་པདྨ་འདབ་བརྒྱད་ལ༔ཧྲཱིཿཡིག་བརྒྱད་བྲིས་ཕྱི་རིམ་རྩིབས་བརྒྱད་ལ༔ཨཱཿཡིག་བརྒྱད་བྲིས་རྩིབས་མཆན་རྣམས་སུ་ཡང་༔ཨཱཿཔཱ་ཤཾ་སིདྡྷི་ཧཱུྃ༔ཡཿཔཱ་ཤཾ་སིདྡྷི་ཧཱུྃ༔མཿཔཱ་ཤཾ་སིདྡྷི་ཧཱུྃ༔དུཿཔཱ་ཤཾ་སིདྡྷི་ཧཱུྃཿརུཿཔཱ་ཤཾ་སིདྡྷི་ཧཱུྃ༔ཙཿཔཱ་ཤཾ་སིདྡྷི་ཧཱུྃ༔ཤཿཔཱ་ཤཾ་སིདྡྷི་ཧཱུྃཿནཿཔཱ་ཤཾ་སིདྡྷི་ཧཱུྃཿདེ་ཡི་ཕྱི་རིམ་མུ་ཁྱུད་ལ༔ནོར་སྒྲུབ་སྔགས་བྲིས་ཕྱི་རིམ་མུ་ཁྱུད་ལ༔ཨ་ལི་ཀ་ལི་རྟེན་སྙིང་བྲིས༔ཕྱོགས་སུ་ལྕགས་ཀྱུ་བཞི་དང་ཞགས་པ་བཞི༔དེ་ལ་བཟང་པོ་དྲུག་བྱུག་ཕོ་འཁོར་རོ༔ས་མ་ཡ༔༈མོ་འཁོར་ཨུ་མ་ལ་ཡང་མུ་ཁྱུད་དྲུག༔ལྟེ་བའི་ཁྱོན་ནི་ཡབ་འཁོར་དང་མཉམ་གནད༔ལྟེ་བར་ཨུ་མ་དཱེ་ཝིའི་གཟུགས་བྲིས་ལ༔ཐུགས་ཀར་ཧྲཱིཿཡིག་དམར་པོ་གཅིག་བྲིས་ཏེ༔མུ་ཁྱུད་དང་པོར༔ཨོཾ་མ་མ་ཨུ་མ་དཱེ་ཝི་ཧྲཱིང་ཿལྷ་མོ་ཨུ་མ་དཱེ་ཝིའི་བླ་གནས་ཤིང་སྲོག་བརྟན་པར་གྱུར་ཅིག༔ཅེས་བྲིས༔དེ་མཐར་པདྨ་འདབ་བརྒྱད་ལ༔ཤར་པད་ཛཿདང་ལྷོ་རུ་ཧཱུྃ༔ནུབ་འདབ་བཾཿདང་བྱང་དུ་ཧོཿམཚམས་བཞིར་རིམ་བཞིན༔ཤཱིནྟཾ༔པུཥྚིཾ༔ཝཱ་ཤཾ༔མཱ་ར་ཡ༔ཞེས་བྲིས་དེ་མཐར་འཁོར་ལོ་རྩིབས་བརྒྱད་ལ༔ཧྲཱིངཿཡིག་བརྒྱད་བྲིས་རྩིབས་མཆན་བརྒྱད་ལའང་༔ཨོཾ་ནྲྀཿཨ་ཀཪྵ་ཡ་ཛཿཅེས་དང༔མི་སྙིང་སྒུལ་སྒུལ༔མི་ལག་སྒུལ་སྒུལ༔མི་འགྲམ་ཆོག་ཆོག༔སརྦ་རཏྣ་པཱ་ཤཾ་ཀུ་རུ་ཧཱུྃ༔མ་མ་ཁ་ཤི་སིདྡྷི༔མ་མ་ཁ་དྷེ་སིདྡྷི༔འདུས་འདུས་པཱ་ཤཾ་ཀུ་རུ་ཡེ་སྭཱ་ཧཱ༔མ་མ་ཨུ་མ་དཱེ་ཝི་ཧྲིང་༔མི་མཐུན་ཕྱོགས་ངན་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ༔དཔལ་འབྱོར་ལོངས་སྤྱོད་ཐམས་ཅད་པུཥྚིཾ་ཀུ་རུ་ཡེ་སྭཱ་ཧཱ༔སྣང་ཞིང་སྲིད་པ་ཐམས་ཅད་པཱ་ཤཾ་ཀུ་རུ་ཡེ་སྭཱ་ཧཱ༔གནོད་བྱེད་དགྲ་བགེགས་ཐམས་ཅད་མཱ་ར་ཡ་ཕཊ༔ཅེས་བྲིས་དེ་མཐར་མུ་ཁྱུད་ལ༔ཨ་ལི་ཀ་ལི་རྟེན་འབྲེལ་སྙིང་པོ་བྲིས༔དེ་མཐར་ནོར་བུ་བཞི་དང་པདྨ་བཞི༔བྲིས་ལ་རིན་ཆེན་ཕྱེ་མ་མཚལ་ལི་ཁྲི༔ཙནྡན་དཀར་དམར་ཅུ་གང་སིནྡྷུ་ར༔བྱུགས་ནས་ཡབ་ཡུམ་ཞལ་གསང་སྦྱོར་བྱས་ནས༔ལྟེ་བ་མི་བཅག་ཙནྡན་དཀར་དམར་གྱི༔ཕུར་པ་དར་སྐུད་ལྔས་དྲིལ་དབུས་སུ་བཞུགས༔སྒྲུབ་པའི་རྟེན་དུ་བཙུག་ནས་ལྷར་གསལ་བསྒྲུབ༔རྟག་ཏུ་ལྷ་ཆེན་ཡབ་ཡུམ་མངོན་སུམ་བསྒོམ༔སྔགས་བཟླས་གསོལ་མཆོད་ལ་བརྩོན་ངེས་པར་འགྲུབ༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔གསང་རྒྱ༔བརྡ་ཐིམ༔ཞེས་པ་འདི་ཡང་ཁྲག་འཐུང་བདུད་འཇོམས་རྡོ་རྗེས་གཏེར་ནས་བཏོན་ཏེ་མི་ལོ་ཉེར་གསུམ་བར་དུ་བཀའ་རྒྱ་བྱས་མཐར་རང་སློབ་དམ་པ་རྣལ་འབྱོར་བསོད་ནམས་བཀྲ་ཤིས་ཀྱིས་བསྐུལ་ངོར་གཏན་ལ་ཕབ་པའི་ཡི་གེ་པ་ནི་བློ་བཟང་རྡོ་རྗེའོ།།དགེའོ།།དགེའོ།།དགེའོ།།།།